cyanic-selkie/wikianc huggingface dataset:
เอเค 102
การออกแบบ
เมื่อเทียบกับเอเค 101 และเอเค 103 ซึ่งเป็นปืนเล็กยาวขนาดเต็มที่มีการออกแบบคล้ายกัน เอเค 102, 104, และ 105 นั้นมีลำกล้องปืนที่สั้นกว่า ซึ่งทำให้พวกมันอยู่ตรงกลางระหว่างปืนเล็กยาวขนาดเต็มและเอเคเอส 74ยู ที่กะทัดรัดกว่า ในขณะที่ปืนเอเค 10เอกซ์ นั้นมีลำกล้องปืนยาวกว่า, ลูกสูบที่ผบักดันด้วยแก๊สเต็มความยาว และแข็ง พานท้ายพอลิเมอร์พับข้างได้ ส่วนเอเคเอส 74ยู นั้นสั้นกว่า และลักษณะพานท้ายเป็นแต่เพียงโครง
โครงปืนเล็กยาวทำจากแผ่นเหล็กพับขึ้นรูป แมกกาซีนมีน้ำหนักเบา และทนทานกว่ารุ่นเก่า ทำจากไฟเบอร์กลาสเสริมความแข็งแรง พานท้ายส่วนก้นทำจากพลาสติก ทำให้มีน้ำหนักเบา มีความทนทานมากขึ้น และเป็นโพรง อนุญาตให้เก็บชุดเครื่องมือสนามไว้ด้านในได้
ซีรีส์เอเค 100 ผลิตโดยโรงงานอิซห์มาชในอิเซฟก์ ประเทศรัสเซีย
เพื่อนพ้องน้องพี่ (บริษัท)
บริษัท เพื่อนพ้องน้องพี่ จำกัด เป็นบริษัทที่ดำเนินธุรกิจสื่อสารมวลชน ก่อตั้งโดย นายวีระ มุสิกพงศ์ และมีกลุ่มเพื่อนของนายวีระร่วมถือหุ้น เพื่อประกอบกิจการต่าง ๆ คือ สถานีโทรทัศน์ผ่านดาวเทียมพีทีวี (พ.ศ. 2550-2551), นิตยสารข่าว วาไรตี้นิวส์ฉบับมหาประชาชน (พ.ศ. 2550), รายการโทรทัศน์ ความจริงวันนี้-เพื่อนพ้องน้องพี่-มหาประชาชน (พ.ศ. 2551 - 2553) และหนังสือพิมพ์ มหาประชาชนฉบับความจริงวันนี้ (พ.ศ. 2552 - 2555)
สถานีโทรทัศน์ผ่านดาวเทียมพีทีวี
สถานีโทรทัศน์ผ่านดาวเทียมพีทีวี (People's Television ชื่อย่อ: PTV) มีผู้ร่วมก่อตั้งประกอบด้วย นายวีระ มุสิกพงศ์, นายจตุพร พรหมพันธุ์, นายจักรภพ เพ็ญแข, นายณัฐวุฒิ ใสยเกื้อ, นายอุสมาน ลูกหยี และนายก่อแก้ว พิกุลทอง และคำขวัญว่า เพื่อนพ้องน้องพี่ พีทีวีเพื่อประชาชน
โดยนายวีระ นายจตุพร นายจักรภพ และ นายณัฐวุฒิ ร่วมกันแถลงข่าวว่า พีทีวีจะเริ่มต้นออกอากาศ ในวันพุธที่ 1 มีนาคม พ.ศ. 2550 โดยมีวัตถุประสงค์ในการส่งเสริมระบอบประชาธิปไตยอันมีพระมหากษัตริย์ทรงเป็นประมุขอย่างแท้จริง ต่อต้านการรัฐประหาร และเผด็จการทหารทุกรูปแบบ
ซึ่งหมายถึงคณะมนตรีความมั่นคงแห่งชาติ (คมช.) ที่กระทำรัฐประหารในประเทศไทย เมื่อวันที่ 19 กันยายน พ.ศ. 2549 และต่อต้านกลุ่มพันธมิตรประชาชนฯ ที่ชุมนุมขับไล่รัฐบาลประชาธิปไตย แต่กลับนิ่งเฉยต่อรัฐบาลที่มาจากเผด็จการทหาร ตลอดจนตั้งคำถามถึงการแสดงออกของ พล.อ.เปรม ติณสูลานนท์ ที่สามารถตีความในเชิงการเมือง ซึ่งเป็นพฤติกรรมที่ไม่เหมาะสมกับตำแหน่ง ประธานองคมนตรีและรัฐบุรุษด้วย
แต่เมื่อถึงเวลาดังกล่าว กลับไม่สามารถออกอากาศได้ เนื่องจาก บริษัท กสท โทรคมนาคม จำกัด (มหาชน) หรือ บมจ.กสท เจ้าของโครงข่ายสัญญาณอินเทอร์เน็ตความเร็วสูง ไม่ยอมเชื่อมต่อโครงข่าย โดยผู้บริหาร กสท อ้างว่า พีทีวียังไม่ได้ทำเรื่องขอใช้บริการ จึงไม่สามารถเชื่อมต่อสัญญาณได้ พีทีวีจึงนำรายการบางส่วน ออกอากาศทางสถานีโทรทัศน์เอ็มวีทีวี ช่อง 1 สตาร์ แชนแนล เมื่อวันเสาร์ที่ 17 มีนาคม แต่ระหว่างออกอากาศรายการสด เพื่อนพ้องน้องพี่ พีทีวีเพื่อประชาชน ที่ดำเนินรายการโดยผู้บริหารทั้ง 4 คน สัญญาณดาวเทียมก็ขาดหายไป เชื่อกันว่าผู้มีอำนาจเผด็จการในเวลานั้น ใช้อำนาจทางทหารของตน สั่งการให้หน่วยทหารสื่อสารส่งคลื่นรบกวนสัญญาณดาวเทียมของพีทีวี
ในที่สุด สถานีโทรทัศน์พีทีวี ก็สามารถออกอากาศได้ในช่วงปลายปี พ.ศ. 2550 หลังการลงประชามติรัฐธรรมนูญ พ.ศ. 2550 จากนั้นไม่นาน ผู้บริหารทั้ง 4 คนประกาศว่า จะยุติการออกอากาศรายการของพีทีวี ในวันที่ 30 มีนาคม พ.ศ. 2551 โดยให้เหตุผลว่า บรรยากาศทางการเมืองมีความเป็นประชาธิปไตย รัฐบาลมาจากการเลือกตั้งของประชาชน จึงถือว่าบรรลุวัตถุประสงค์ที่ตั้งไว้แล้ว อีกทั้งงบประมาณในการดำเนินงานก็มีไม่เพียงพออีกด้วย ทั้งนี้ ผู้บริหารทั้งหมดยังยืนยันว่า หากเกิดความไม่สงบทางการเมืองขึ้นอีก พวกตนจะกลับมาทำงานนี้อีกครั้ง
การชุมนุมที่ท้องสนามหลวง
เมื่อไม่สามารถออกอากาศได้ ผู้บริหารทั้ง 4 คน จึงเปิดแถลงข่าวว่า จะไปตั้งเวทีปราศรัยที่ท้องสนามหลวง ในวันศุกร์ที่ 23 มีนาคม พ.ศ. 2550 ตั้งแต่เวลา 17.00 น. เป็นต้นไป โดยมีผู้ไปร่วมฟังปราศรัย ประมาณ 3,000 คน เนื้อหาของการปราศรัย ยังเป็นการต่อต้านและขับไล่ คมช. ตลอดจนการเคลื่อนไหวทางการเมืองของ สนธิ ลิ้มทองกุล ด้วย
โดยเมื่อผ่านการปราศรัยไประยะหนึ่ง ในช่วงเย็น กำลังเจ้าหน้าที่ตำรวจกว่าพันนาย ตรงเข้าผลักดันผู้ฟังการปราศรัยไปยังหน้าเวที แต่กลุ่มผู้ฟังการปราศรัยส่วนหนึ่งปักหลักตรึงตัวและผลักดันเจ้าหน้าที่กลับไป ก่อนที่เจ้าหน้าที่จะได้รับคำสั่งให้ถอนกำลังกลับไปดูแลสถานการณ์ดังเดิม การปราศรัยจึงดำเนินต่อไป และในช่วงท้ายของการปราศรัย นายวีระได้นัดหมายการปราศรัยครั้งต่อไป ในวันศุกร์ที่ 30 มีนาคม เวลา 16.00 น. จากนั้นจึงเชิญชวนผู้ฟังการปราศรัยร่วมร้องเพลงสรรเสริญพระบารมี ก่อนจะยุติการปราศรัย ในเวลาประมาณ 22.00 น.
ต่อมาเมื่อวันที่ 30 มีนาคม กรุงเทพมหานคร และผู้บัญชาการตำรวจนครบาล ไม่อนุญาตให้ใช้ท้องสนามหลวงจัดงานใด ๆ จนถึงวันที่ 5 เมษายน พีทีวีจึงต้องย้ายสถานที่ปราศรัย ไปยังลานคนเมือง หน้าศาลาว่าการกรุงเทพมหานคร ในเวลา 16.30 น. โดยมีผู้มาฟังการปราศรัยกว่า 4,000 คน โดยมีเจ้าหน้าที่ตำรวจ และเทศกิจมาตรึงกำลัง ทั้งนี้ พีทีวียุติการปราศรัย ในเวลาประมาณ 23.00 น.
นิตยสารข่าว มหาประชาชน
ระหว่างที่พีทีวียังไม่สามารถออกอากาศได้ เมื่อวันศุกร์ที่ 18 พฤษภาคม พ.ศ. 2550 นายวีระ และกลุ่มเพื่อนพ้องน้องพี่ ร่วมกันผลิตนิตยสารข่าวรายสัปดาห์ แนววิเคราะห์การเมืองไทย ภายใต้ชื่อ วาไรตี้นิวส์ ฉบับ มหาประชาชน ด้วยแนวคิดต่อต้านเผด็จการ ปกป้องประชาธิปไตย ซึ่งเป็นมุมมองที่แตกต่างจากสื่อมวลชนกระแสหลักในระยะนั้น โดยนิตยสารดังกล่าวออกวางแผงอย่างต่อเนื่อง จนกระทั่งพีทีวีสามารถออกอากาศได้ บริษัทฯ จึงยุติการผลิตและจำหน่ายนิตยสารดังกล่าวลง
รายการเพื่อนพ้องน้องพี่ และมหาประชาชน
ต่อมา เมื่อวันที่ 7 กรกฎาคม พ.ศ. 2551 บริษัทฯ กลับมาผลิตรายการโทรทัศน์อีกครั้ง โดยให้เหตุผลว่า เพื่อเป็นสื่อกลางในการให้ข้อมูลที่ถูกต้องแก่ประชาชน ขณะเดียวกันก็เพื่อถ่วงดุลข่าวสารกับสถานีโทรทัศน์ผ่านดาวเทียมเอเอสทีวี ช่องนิวส์วัน ของเครือผู้จัดการ ซึ่งเป็นกระบอกเสียงหลักของพันธมิตรประชาชนฯ
โดยทางบริษัทฯ ดำเนินการเช่าเวลาของสถานีโทรทัศน์ดาวเทียมเอ็มวีทีวี ช่อง 5 ทุกวันจันทร์-วันศุกร์ จำนวน 3 รายการ เป็นเวลา 5 ชั่วโมงต่อวัน ประกอบด้วย รายการ เพื่อนพ้องน้องพี่ (ภาคเช้า) เวลา 07.30-09.30 น. รายการ มหาประชาชน เวลา 11.00-12.00 น. และรายการ เพื่อนพ้องน้องพี่ (ภาคเย็น)  เวลา 18.30-20.30 น.
รายการความจริงวันนี้
จากนั้น ในวันที่ 20 กรกฎาคม พ.ศ. 2551 นายสมัคร สุนทรเวช นายกรัฐมนตรี กล่าวในรายการ สนทนาประสาสมัคร ว่าจะเปิดโอกาสให้มีรายการโทรทัศน์ เพื่อตอบโต้กลุ่มพันธมิตรประชาชนฯ ทางสถานีวิทยุโทรทัศน์แห่งประเทศไทย (เอ็นบีที) ในวันจันทร์-วันศุกร์ เวลา 22.00-23.00 น. ซึ่งเดิมเป็นเวลาของรายการ ข่าวหน้า 4 โดยบริษัทฯ เข้าเป็นผู้ร่วมผลิตรายการดังกล่าวกับเอ็นบีที โดยใช้ชื่อว่า ความจริงวันนี้ และเริ่มออกอากาศสดเป็นครั้งแรก ในวันที่ 21 กรกฎาคม ต่อมาได้เวลาเดียวกันเพิ่มขึ้นอีกในวันอาทิตย์ด้วย
ต่อมา เมื่อวันที่ 11 ธันวาคม ปีเดียวกัน ความจริงวันนี้ถูกถอดออกจากผังรายการของเอ็นบีทีอย่างกะทันหัน จนกระทั่ง นายอดิศร เพียงเกษ อดีตกรรมการบริหารพรรคไทยรักไทย เริ่มทดลองออกอากาศ สถานีโทรทัศน์ผ่านดาวเทียม ในนาม สถานีประชาธิปไตย (ดี-สเตชัน) รายการฯ จึงกลับมาออกอากาศอีกครั้ง ตั้งแต่วันจันทร์ที่ 19 มกราคม พ.ศ. 2552 ทางดี-สเตชัน ในทุกวันจันทร์-วันศุกร์ เวลา 21.30-22.30 น. แต่แล้วในวันที่ 13 เมษายน รัฐบาลอภิสิทธิ์ อาศัยอำนาจตามประกาศสถานการณ์ฉุกเฉิน ตัดสัญญาณการออกอากาศดี-สเตชัน จากสถานีดาวเทียมไทยคม และปิดกั้นการเข้าถึงเว็บไซต์ของสถานีฯ ด้วย
ต่อมา ในวันจันทร์ที่ 29 มิถุนายน ปีเดียวกัน คณะผู้บริหาร ผู้ประกาศข่าว พิธีกรข่าว และผู้ปฏิบัติงานของดี-สเตชันชุดเดิม สามารถกลับมาปฏิบัติงานอีกครั้ง โดยส่งสัญญาณผ่านดาวเทียมของต่างประเทศ ในช่องสัญญาณเดิม แต่เปลี่ยนชื่อเป็น สถานีประชาชน (พีเพิล แชนแนล) จากนั้น บริษัทฯ จึงนำรายการความจริงวันนี้ กลับมาออกอากาศในผังรายการของพีเพิล แชนแนลอีกครั้ง ในวันและเวลาเดิม ตั้งแต่วันพุธที่ 15 กรกฎาคม เป็นต้นมา จนถึงปัจจุบัน
หนังสือพิมพ์ มหาประชาชนฉบับความจริงวันนี้
เมื่อวันที่ 27 มิถุนายน พ.ศ. 2552 ระหว่างการชุมนุม แดงทั้งแผ่นดินสัญจร ที่ท้องสนามหลวง นายวีระ และกลุ่มเพื่อนพ้องน้องพี่ กลับมาร่วมกันออกหนังสือพิมพ์รายสามวัน ขนาดแท็บลอยด์ (วางแผงทุกวันอังคาร และวันศุกร์ของทุกสัปดาห์)เชิงวิเคราะห์สถานการณ์ข่าวการเมืองในประเทศอีกครั้ง โดยใช้ชื่อ มหาประชาชน ฉบับ ความจริงวันนี้ โดยยังคงยึดตามแนวคิดเดิมคือ ปกป้องประชาธิปไตย ต่อต้านเผด็จการ
พระพุทธนิมิตวิชิตมารโมลีศรีสรรเพชญบรมไตรโลกนาถ
พระพุทธนิมิตวิชิตมารโมลีศรีสรรเพชญบรมไตรโลกนาถ นิยมเรียกโดยย่อว่า พระพุทธนิมิต เป็นพระพุทธรูปทรงเครื่องใหญ่ ประดิษฐานอยู่ที่วัดหน้าพระเมรุ มีพุทธลักษณะงดงาม และเป็นพระพุทธรูปประธานในพระอุโบสถวัดพระเมรุราชิการามวรวิหาร นิยมเรียกโดยย่อว่า วัดหน้าพระเมรุ หรือ วัดพระเมรุ ตั้งอยู่ในตำบลท่าวาสุกรี อำเภอพระนครศรีอยุธยา จังหวัดพระนครศรีอยุธยา
ประวัติการสร้างและบูรณปฏิสังขรณ์ สันนิษฐานว่าพระพุทธรูปองค์นี้สร้างขึ้นพร้อมวัดหน้าพระเมรุในสมัยสมเด็จพระรามาธิบดีที่ 2 ต่อมาสันนิษฐานว่าได้รับการปฏิสังขรณ์ครั้งใหญ่ในรัชกาลสมเด็จพระเจ้าปราสาททอง เนื่องจากมีพุทธลักษณะคล้ายคลึงกับพระพุทธรูปปูนปั้น ที่ประดิษฐานอยู่ภายในเมรุทิศ เมรุมุมของระเบียงคต วัดไชยวัฒนาราม ที่สร้างขึ้นในรัชกาลของพระองค์ วัดนี้ยังได้รับการบูรณะอีกครั้งในสมัยสมเด็จพระเจ้าบรมโกศ วัดหน้าพระเมรุรอดพ้นจากการถูกทำลายเมื่อคราวเสียกรุงฯ ครั้งที่ 2
พระพุทธนิมิตมีการกล่าวถึงในงานวรรณกรรมของ สุนทรภู่ โดยกล่าวไว้ในนิราศภูเขาทองที่แต่งขึ้นในสมัยรัชกาลที่ 3 (หลังสิ้นรัชกาลที่ 2 ซึ่งเป็นสมัยที่สุนทรภู่ได้รับราชการอยู่) ว่า
...มาจดหน้าท่าวัดพระเมรุข้าม ริมอารามเรือเรียงเคียงขนาน บ้างขึ้นล่องร้องรำเล่นสำราญ ทั้งเพลงการเกี้ยวแก้กันแซ่เซ็ง ...บ้างฉลองผ้าป่าเสภาขับ ระนาดรับรัวคล้ายกับนายเส็ง มีโคมรายแลอร่ามเหมือนสามเพ็ง (สำเพ็ง) เมื่อคราวเคร่งก็มิใคร่จะได้ดู ...อ้ายลำหนึ่งครึ่งท่อนกลอนมันมาก ช่างยาวลากเลื้อยเจื้อยจนเหนื่อยหู ไม่จบบทลดเลี้ยวเหมือนเงี้ยวงู จนลูกคู่ขอทุเลาว่าหาวนอน ...ได้ฟังเล่นต่างต่างที่ข้างวัด ดึกสงัดเงียบหลับลงกับหมอน ประมาณสามยามคล้ำในอัมพร อ้ายโจรจรจู่จ้วงเข้าล้วงเรือ ...นาวาเอียงเสียงกุกลุกขึ้นร้อง มันดำล่องน้ำไปช่างไวเหลือ ไม่เห็นหน้าสานุศิษย์ที่ชิดเชื้อ เหมือนเนื้อเบื้อบ้าเลอะดูเซอะซะ ...แต่หนูพัดจัดแจงจุดเทียนส่อง ไม่เสียของขาวเหลืองเครื่องอัฏฐะ ด้วยเดชะตบะบุญกับคุณพระ ชัยชนะมารได้ดังใจปอง ฯ
ในกลอน 6 บทของนิราศภูเขาทองนี้ สุนทรภู่เล่าว่ามาจอดเรือพักที่ท่าน้ำข้างวัดหน้าพระเมรุ เพื่อจะพักผ่อนนอนหลับ รอไปสักการะเจดีย์ภูเขาทองในเช้าวันรุ่งขึ้น แต่คืนนั้นมีงานวัด พอพักหลับไปได้ กลางดึกมีเสียงกุกกักในเรือแสดงว่ามีคนเข้ามาค้นในเรือแล้วกระโดดน้ำหนีไป สุนทรภู่ที่ตกใจตื่นกับผู้ติดตามก็จุดเทียนขึ้นส่องและตรวจดูข้าวของ ก็พบว่าเครื่องอัฐบริขารที่ตั้งใจนำมานั้นยังอยู่ครบ ก็นึกถึงคุณงามความดีที่เคยบำเพ็ญมา ซึ่งก็คงหมายถึงที่ได้บวชเรียน และขอบคุณในพุทธคุณของพระพุทธรูปที่ช่วยให้ชนะผู้ร้ายได้ ดังที่กล่าวว่า '...ด้วยเดชะตบะบุญกับคุณพระ ชัยชนะมารได้ดังใจปอง...' คาดว่าคงพูดถึงพระพุทธนิมิต เนื่องจากเป็นพระพุทธรูปที่แสดงถึงการเอาชนะมารขององค์พระสัมมาสัมพุทธเจ้า
รายนามผู้ว่าราชการรัฐซาบะฮ์
ต่อไปนี้คือรายนามผู้ว่าราชการรัฐซาบะฮ์
ดูคาติ
บริษัท ดูคาติ มอเตอร์ โฮลดิ้ง (Ducati Motor Holding S.p.A.) เป็นบริษัทอิตาลี ที่ออกแบบและผลิตจักรยานยนต์ มีสำนักงานใหญ่ตั้งอยู่ที่เมืองโบโลญญาประเทศอิตาลี ดูคาติมีเจ้าของคือ เอาดี้ ผ่านบริษัทย่อย ลัมโบร์กีนี โดยคำว่า "ดูคาติ" เป็นภาษาอิตาเลียนหมายถึงแคว้นปกครองดัชชีของดยูค
ราชวงศ์โจวยุคหลัง
ราชวงศ์โฮ่วโจว (ค.ศ. 951 - 960) ราชวงศ์ที่ 5 และราชว
งศ์สุดท้ายในยุคห้าวงศ์สิบรัฐ จักรพรรดิองค์แรกของราชวงศ์นี้คือจักรพรรดิโจวไท่จู่
ราชวงศ์นี้ปกครองจีนอยู่เพียง 9 ปีก่อนที่ เจ้ากวงยิ่น (จักรพรรดิซ่งไท่จู่) จะโค่นล้มราชวงศ์โฮ่วโจว และสถาปนาราชวงศ์ซ่งเหนือ ขึ้นในปี ค.ศ. 960 (พ.ศ. 1503)
เดเบียน
ประวัติ
โครงการเดเบียนก่อตั้งโดย Ian Murdock อย่างเป็นทางการเมื่อวันที่ 16 สิงหาคม ค.ศ. 1993 ในระหว่างที่ Ian เป็นนักศึกษาปริญญาตรีที่มหาวิทยาลัยเปอร์ดู ซึ่งในขณะนั้นแนวคิดของลินุกซ์ดิสทริบิวชันยังเป็นเรื่องใหม่อยู่ โดยจุดมุ่งหมายของ Ian คือต้องการให้เดเบียนพัฒนาแบบเปิดเหมือนอย่าง GNU และ ลินุกซ์ โดยได้รับการสนับสนุนจากมูลนิธิซอฟต์แวร์เสรีเป็นเวลาหนึ่งปี คือตั้งแต่พฤศจิกายน ค.ศ. 1994 ถึงพฤศจิกายน ค.ศ. 1995
เดเบียนเป็นดิสโทรที่พัฒนาสิ่งแปลกใหม่ให้เกิดขึ้นในวงการลินุกซ์เป็นอย่างมาก เช่น มีระบบจัดการแพกเกจ ระบบติดตั้งจากคลัง และยูทิลิตี้สำคัญๆ เป็นเทคโนโลยีของตนเอง จนกลายเป็นรูปแบบการใช้งานที่เป็นอีกหนึ่งบรรทัดฐานของการใช้งานลินุกซ์เช่นเดียวกับที่กลุ่ม Red Hat ได้สร้างไว้
เดเบียนรุ่นต่าง ๆ
รุ่นของเดเบียนนับรุ่น stable เป็นหลัก ปัจจุบันรุ่น stable ล่าสุดคือ 12 หรือ Bullseye
รายชื่อรุ่นของเดเบียน รวมโค้ดเนมและวันที่ออก
โค้ดเนมของเดเบียนนั้นนำมาจากตัวละครในภาพยนตร์การ์ตูนเรื่องทอยสตอรี่
รายการสถาปัตยกรรมคอมพิวเตอร์ที่เดเบียนรองรับ
สำหรับรุ่น stable ปัจจุบันคือ 11 รองรับสถาปัตยกรรมคอมพิวเตอร์อย่างเป็นทางการ 10 รายการ ต่อไปนี้
สาธารณรัฐมาซิโดเนียในโอลิมปิกฤดูหนาว 2018
สาธารณรัฐมาซิโดเนีย เข้าร่วมแข่งขันกีฬาโอลิมปิกฤดูหนาว ครั้งที่ 23 ค.ศ. 2018 (พ.ศ. 2561) ที่เมืองพย็องชัง ประเทศเกาหลีใต้ ระหว่างวันที่ 9-25 กุมภาพันธ์ พ.ศ. 2561 คณะกรรมการโอลิมปิกสาธารณรัฐมาซิโดเนียเป็นตัวแทนสาธารณรัฐมาซิโดเนียในการส่งนักกีฬาเข้าร่วมแข่งขันทั้งหมดจำนวน 3 คน ใน 2 ชนิดกีฬา
สกีลงเขา
ผลการแข่งขันดังนี้ :
สกีข้ามทุ่ง
ผลการแข่งขันดังนี้ :
จักรพรรดิเกาจู่
จักรพรรดิเกาจู่ (Gaozu) สามารถหมายถึง
และยังสามารถหมายถึง
โดมิแนนท์ (วงดนตรี)
วงโดมิแนนท์ เป็นวงดนตรีในสังกัดนิธิทัศน์สไตล์ของวงเป็นแนวเสียดสีและเสียงของโจโจ้ นักร้องนำที่เป็นเอกลักษณ์ทำให้อัลบั้มแรกขายดีมาก แต่พออัลบั้มที่ 2 กลับไม่ดีเท่าอัลบั้มแรกและวงกำลังหมดสัญญากับนิธิทัศน์ทำให้สมาชิกในวงต้องแยกย้ายกันในเวลาต่อมา
ชุดแรกคือ หัวใจเทอร์โบ มีเพลงดังเช่น ปาก, ถิ่นเหนือ
จูดิธ บาร์ซี
จูดิธ อีวา บาร์ซี (Judith Eva Barsi) (6 มิถุนายน ค.ศ.1978 – 25 กรกฎาคม ค.ศ.1988) เป็นนักแสดงเด็กชาวอเมริกัน เธอเริ่มทำงานในวงการโทรทัศน์, ปรากฏตัวในโฆษณา และรายการโทรทัศน์ หลังจากนั้นเธอจึงเริ่มพากษ์หนัง Jaws: The Revenge, The Land Before Time, และ All Dogs Go to Heaven เธอมีแม่ชื่อมาเรีย และทั้งคู่ถูกฆ่าในเดือนกรกฎาคม ปี1988 โดยการ murder–suicide โดยคนฆ่าคือพ่อของเธอที่ชื่อ József
แกงเทโพ
แกงเทโพ เป็นแกงไทยประเภทแกงชักส้ม มีส่วนผสมประกอบด้วยเครื่องแกงที่ทำมาจากพริกแห้ง ตะไคร้ ข่า รากผักชี พริกไทย หอม กระเทียม เกลือ และกะปิ ปรุงรสด้วยน้ำปลา น้ำส้มมะขาม น้ำตาล ส่วนเนื้อสัตว์นั้นเดิมใส่ปลาเทโพซึ่งเป็นปลาน้ำจืดขนาดใหญ่ไม่มีเกล็ด มักพบในภาคกลางของประเทศไทย ผักที่ใส่มักเป็นผักบุ้งไทยเท่านั้นจึงจะเข้ากัน บางครั้งจึงเรียกว่า แกงเทโพยอดผักบุ้ง แต่ปัจจุบันเนื่องจากปลาเทโพหายากมากขึ้น จึงมักใช้หมูสามชั้นแทนปลา และเรียกว่า แกงหมูเทโพ
แกงเทโพเป็นแกงที่ใส่กะทิ แกงเทโพภาคใต้นิยมใช้ปลาตากแห้ง แกงกับผักผลไม้ได้หลายอย่าง เช่น ผักบุ้ง สับปะรด กระท้อน แกงเทโพมีลักษณะคล้ายแกงคั่วเพราะใช้พริกแกงชนิดเดียวกันกับแกงคั่ว
แกงเทโพเป็นอาหารโบราณปรากฏอยู่ใน กาพย์เห่เรือชมเครื่องคาวหวาน พระราชนิพนธ์ในพระบาทสมเด็จพระพุทธเลิศหล้านภาลัย โดยมีตอนหนึ่งกล่าวถึงแกงเทโพว่า "เทโพพื้นเนื้อท้อง เป็นมันย่องล่องลอยมัน น่าซดรสครามครัน ของสวรรค์เสวยรมย์"
วัดสมานรัตนาราม
วัดสมานรัตนาราม เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ริมแม่น้ำบางปะกง ในตำบลบางแก้ว อำเภอเมืองฉะเชิงเทรา จังหวัดฉะเชิงเทรา มีเนื้อที่ ตามหน้าโฉนดที่ตั้งวัด 26 ไร่ 3 งาน 50 ตารางวา (ที่ดินนอกวัดไม่มี) วัดตั้งอยู่ในตำแหน่งฮวงจุ้ยมงคล (ถุงเงินถุงทอง)
ภายในเป็นที่ประดิษฐานของพระพิฆเนศปางนอนเสวยสุข องค์ใหญ่ที่สุดในประเทศไทย เจ้าแม่กวนอิมปางประทานบุตรที่ใหญ่ที่สุดในประเทศไทย มีเทวรูปพระพรหม 4 หน้าขนาดใหญ่ พระราหู และยังมีศาลาปฏิบัติธรรม
ปอร์ตีชี
ปอร์ตีชี (Portici) เป็นเมืองและเทศบาลในจังหวัดเนเปิลส์ ในแคว้นคัมปาเนีย ทางตอนใต้ของประเทศอิตาลี มีพระราชวังปอร์ตีชีตั้งอยู่ เป็นชานเมืองที่อยู่อาศัยและตากอากาศของเมืองเนเปิลส์
จักรพรรดิอันโตนีนุส ปิอุส
จักรพรรดิอันโตนีนุส ปิอุส หรือ ตีตุส เอาเรลิอุส ฟุลวุส โบอิโอนิอุส อาร์ริอุส อันโตนีนุส  (Antoninus Pius; ชื่อเต็ม: Titus Aurelius Fulvus Boionius Arrius Antoninus; 19 กันยายน ค.ศ. 86 – 7 มีนาคม ค.ศ. 161) อันโตนีนุส ปิอุสเป็นจักรพรรดิแห่งจักรวรรดิโรมันของราชวงศ์อันโตนิน ผู้เสด็จขึ้นครองราชย์ต่อจากพระราชบิดาเลี้ยงจักรพรรดิฮาดริอานุสเมื่อวันที่ 11 กรกฎาคม ค.ศ. 138 จนเสด็จสวรรคตเมื่อวันที่ 7 มีนาคม ค.ศ. 161 โดยมีพระราชโอรสจักรพรรดิมาร์คัส ออเรลิอัสเป็นผู้ครองราชย์สืบต่อมา
แหล่งข้อมูลอื่น
86 161
จักรพรรดินีเถื่อ เทียน
จักรพรรดินีเถื่อ เทียน (Thừa Thiên Cao Hoàng hậu, จื๋อโนม: 承天高皇后; 19 มกราคม ค.ศ. 1762 – 22 กุมภาพันธ์ ค.ศ. 1814) มีพระนามาภิไธยเดิมว่า ต๊ง ฟุก ถิ ลาน (Tống Phúc Thị Lan, 宋福氏蘭) เป็นจักรพรรดินีในจักรพรรดิซา ล็อง หรือองเชียงสือ (Gia Long, 嘉隆) และเป็นพระราชชนนีของมกุฎราชกุมารอัญเส่ว (Anh Duệ, 英睿)
พระราชประวัติ
จักรพรรดินีเถื่อ เทียนพระราชสมภพเมื่อวันที่ 19 มกราคม ค.ศ. 1762 เป็นธิดาของต๊ง ฟุก ควง (Tống Phúc Khuông, 宋福匡) ขุนนางประจำราชวงศ์เหงียน กับพระมารดาไม่ปรากฏนามจากสกุลเล (Lê, 黎)
พระองค์อภิเษกสมรสกับเหงียน ฟุก อั๊ญ (Nguyễn Phúc Ánh, 阮福暎) ที่ต่อมาได้ครองราชย์เป็นจักรพรรดิซา ล็อง (หรือในพงศาวดารไทยเรียกว่าองเชียงสือ) ขณะมีพระชนมายุ 18 พรรษา มีพระราชโอรสด้วยกันสองพระองค์คือเหงียน ฟุก เคียว (Nguyễn Phúc Chiêu, 阮福昭) และเหงียน ฟุก กั๋ญ (Nguyễn Phúc Cảnh, 阮福景) ภายหลังพระราชบุตรพระองค์เล็กนี้ดำรงพระอิสริยยศเป็นมกุฎราชกุมารอัญเส่ว (Anh Duệ hoàng thái tử, 英睿皇太子)
จักรพรรดินีเถื่อ เทียนสวรรคตเมื่อวันที่ 22 กุมภาพันธ์ ค.ศ. 1814 พระศพถูกฝัง ณ สุสานหลวงเทียนเถาะ (Thiên Thọ Lăng, 天授陵) โดยราชสำนักเวียดนามได้ส่งพระราชสาส์นแจ้งว่าพระมเหสีสวรรคต เอกสารไทยเรียกว่าหว้างท้ายเห้า (ตรงกับคำเวียดนาม Hoàng Thái Hậu, 皇太后 "พระพันปี") จักรพรรดิซา ล็องทรงตรมพระทัยนัก ทรงนุ่งขาวห่มขาวเฝ้าพระศพ แล้วเว้นการทอดพระเนตรการฟ้อนระบำขับเพลงเป็นเวลาสามปี ราวสามถึงสี่ปีต่อมาจึงมีพระราชสาส์นแจ้งมาอีกว่าพระราชพิธีฝังพระศพพระมเหสีเสร็จสิ้นแล้ว
ชูงู
ชูงู (中宮 (Chūgū)) พระอิสริยยศในอดีตสำหรับจักรพรรดินีแห่งญี่ปุ่นซึ่งปรากฏครั้งแรกอย่างเป็นทางการในรัชสมัย จักรพรรดิอิจิโจ เมื่อ พ.ศ. 1542 โดยตำแหน่งนี้เทียบเท่ากับตำแหน่ง โคโง หรือตำแหน่งจักรพรรดินีซึ่งมีอยู่ก่อนแล้วทำให้หลังจากนั้นจึงมีตำแหน่งจักรพรรดินีพร้อมกันถึง 2 ตำแหน่งคือ โคโง (皇后) หรือจักรพรรดินีลำดับที่ 1 และ ชูงู หรือจักรพรรดินีลำดับที่ 2 แต่ในปัจจุบันตำแหน่งชูงูถูกยกเลิกไปแล้วทำให้เหลือเพียงตำแหน่งโคโงเพียงตำแหน่งเดียว
หัวใจเถื่อน
หัวใจเถื่อน เป็นบทประพันธ์ของ บุษยมาส เป็นเรื่องราวของครอบครัวพิชิตพงษ์ อดีต รมต.กวี และคุณหญิงอำภา พิชิตพงษ์ มีลูกชายสองคนคือ ภาคย์ และ ภากร แต่ภาคย์กลับไม่ได้รับความรักจากทั้งพ่อและแม่ มีเพียงนมพริ้งและอมาวสีเท่านั้นที่รักภาคย์ อมาวสีสูญเสียพ่อแม่จากอุบัติเหตุ ท่านกวีจึงรับเลี้ยงดูมาตั้งแต่เด็กๆ ภาคย์และอมาสีมีความรักและผูกพันต่อกัน จนวันหนึ่งภาคย์ตัดสินใจหนีออกจากบ้าน ผ่านไปสิบปีไม่มีใครคิดว่าภาคย์ยังมีชีวิตอยู่ จนวันหนึ่ง อมาวสีได้พบกับ ราช รัชภูมิ ชายหนุ่มที่ดูคล้ายภาคย์มาก แต่ทว่าเขากลับปฏิเสธแข็งขัน จนวันที่อมาวสีถูกบังคับให้แต่งงานกับภากรนั่นเอง ราชวางแผนลักพาตัวเธอไปไว้ยังบ้านไร่ ทั้งนี้เพื่อแก้แค้นคนในตระกูลพิชิตพงษ์ หรืออาจเป็นเพราะเค้าไม่อยากสูญเสียอมาวสีให้กับภากร
หัวใจเถื่อน ถูกนำมาสร้างครั้งแรกในรูปแบบภาพยนตร์ ในปี พ.ศ. 2507 กำกับการแสดงโดย รังสี ทัศนพยัคฆ์ นำแสดงโดย มิตร ชัยบัญชา และ เพชรา เชาวราษฎร์ และสร้างอีกครั้งในปี พ.ศ. 2528 กำกับการแสดงโดย พิศาล อัครเศรณี นำแสดงโดย พิศาล อัครเศรณี และ เนาวรัตน์ ยุกตะนันท์
ต่อมาได้มีการนำมาสร้างในรูปแบบละครโทรทัศน์ โดยครั้งแรกในปี พ.ศ. 2525 (ช่อง 7) นำแสดงโดย วิฑูรย์ กรุณา และ วรารัตน์ เทพโสธร ครั้งที่ 2 ในปี พ.ศ. 2538 (ช่อง 3) นำแสดงโดย ฉัตรชัย เปล่งพานิช และ กมลชนก โกมลฐิติ ครั้งที่ 3 ในปี พ.ศ. 2545 นำแสดงโดย เรืองศักดิ์ ลอยชูศักดิ์ และ ศศิกานต์ อภิชาตวรศิลป์ และครั้งที่ 4 ในปี พ.ศ. 2557 (ช่อง 7) นำแสดงโดย อรรคพันธ์ นะมาตร์ และ อุษามณี ไวทยานนท์ เป็นครั้งล่าสุด
เนื้อเรื่อง
ภาคย์ ลูกชายคนโตของครอบครัวพิชิตพงษ์แต่กลับไม่เคยได้รับความรักจากกวีผู้เป็นพ่อเลยกลับทุ่มเทความรักไปที่ภากร น้องชาย บ่อยครั้งที่ภาคย์เก็บความน้อยใจไประบายให้อำภาผู้เป็นแม่ฟัง อำภาก็ได้แต่ปลอบใจและขอให้ภาคย์อดทน
จนกระทั่งวันหนึ่งความอดทนของภาคย์ได้หมดลง ภาคย์หนีออกจากบ้านทุกคนเสียใจรวมทั้งอมาวสี หลานสาวที่กวีรับมาเลี้ยงซึ่งแอบรักภาคย์มาตลอด 10 ปีผ่านไปฐานะของบ้านพิชิตพงษ์ย่ำแย่ลงทุกที แต่ภากรยังฟุ่มเฟือยเหมือนเดิมแถมมีความรู้สึกหึงหวงอมาวสีเวลาที่มีผู้ชายมาหาที่บ้านแต่อมาวสีไม่สนใจเพราะในใจมีแต่ภาคย์
อมาวสีบังเอิญได้พบกับราช รัชภูมิในงานเลี้ยงต้อนรับการกลับมาจากต่างประเทศของวาริน พี่ชายของวัชรี อมาวสีรู้สึกว่าราชกับภาคย์ต้องเป็นคนเดียวกันแต่ราชปฏิเสธว่าไม่ใช่ภาคย์ ส่วนทางด้านกวีกับอำภาก็กำลังกลุ้มใจที่จะหาเงินให้ภารโรงนายสุดที่ภากรเกิดไปได้เสียกับสีไพร ลูกสาวโดยตัดสินใจขายบ้านแก้วเสียซึ่งคนที่รับซื้อไว้ก็คือราช รัชภูมิ
ภากรคลั่งอมาวสีอย่างหนักจนขอร้องให้กวีจัดงานแต่งงานขึ้นระหว่างตนกับอมาวสี อมาวสีต้องจำยอมเพราะกวีอ้างบุญคุณที่เลี้ยงดูเธอมา อมาวสีอยากรู้ว่าภาคย์หรือราชจะรู้สึกอย่างไรจึงตัดสินใจบอกว่าเธอจะแต่งงานกับภากร ราชยินดีด้วยแต่ในใจราชกลับรู้สึกเสียใจอย่างยิ่ง
ราชจึงตัดสินใจวางแผนพาอมาวสีหนีภากรโกรธมากจ้างจำลองให้ออกตามหาจนไปเจอราชกับอมาวสีที่ไร่แห่งหนึ่ง จำลองหลอกล่อให้ราชออกไปจากไร่ แล้วปลอมลายมือมารับอมาวสี อมาวสีหลงเชื่อตามจำลองไปจนถูกจับไปขังที่กระท่อมร้างแต่ก็รอดมาได้เพราะสายบัว เมียของจำลองเกิดหึงจึงแอบปล่อยอมาวสีออกมา
พอฟังจบราชจึงเข้าใจเหตุผลที่กวีร้ายกับตนจึงรีบไปหากวีและอำภาเพื่อขอบคุณที่เลี้ยงดูมาและขอให้ทุกคนกลับมาอยู่ด้วยกันเหมือนเดิม ส่วนวารินก็ดูแลเทคแคร์อมาวสี ภาคย์เองก็เชียร์ให้อมาวสีรับรักวาริน อมาวสีแอบน้อยใจและคิดว่าภาคย์มีหญิงที่รักอยู่แล้ว ภาคย์และอมาวสีจึงห่างกันออกไปทุกที ในวันแต่งงานของภากรและสีไพรอมาวสีแอบประชดภาคย์โดยทำเป็นใกล้ชิดกับวารินแต่สายตาเหลือบไปเห็นจำลองที่กำลังจะยิงภาคย์พอดีอมาวสีเอาตัวไปกันกระสุนให้ ความเสียสละของอมาวสีจึงสามารถล้างความเถื่อนของหัวใจภาคย์ลงไปได้
ละครโทรทัศน์ พ.ศ. 2557
ล่าสุดนั้นละครเรื่อง หัวใจเถื่อน ได้ถูกนำมาสร้างอีกครั้งโดย สามัญการละคร กำกับการแสดงโดย ศรัณยู วงษ์กระจ่าง นำแสดงโดย อรรคพันธ์ นะมาตร์ และ อุษามณี ไวทยานนท์ ออกอากาศทางสถานีโทรทัศน์สีกองทัพบกช่อง 7 มีรายละเอียดดังนี้
อะนิวเดย์... ไลฟ์อินลาสเวกัส
อะนิวเดย์... ไลฟ์อินลาสเวกัส (A New Day... Live in Las Vegas) เป็นอัลบั้มบันทึกการแสดงสดภาษาอังกฤษอัลบั้มแรกของเซลีน ดิออน วางจำหน่ายเมื่อวันที่ 14 มิถุนายน พ.ศ. 2547 เป็นอัลบั้มภาษาอังกฤษที่ 11 และอัลบั้มที่ 31 เมื่อนับรวมทั้งหมด
ข้อมูลอัลบั้ม
''อะนิวเดย์... ไลฟ์อินลาสเวกัส มีบทเพลงทั้งสิ้น 13 เพลง 11 เพลงแรกเป็นการบันทึกเสียงจากการแสดงสดชุด อะนิวเดย์... ของเธอที่ลาสเวกัส ส่วน 2 เพลงหลังนั้นเป็นเพลงบันทึกเสียงในสตูดิโอ คือเพลง "ยูแอนด์ไอ" และ "เอนท์กอนนาลุกดิอาเทอเวย์" พร้อมดีวีดี/วีซีดีพิเศษในชื่อว่า "วันเยียร์วันฮาร์ต" ความยาว 45 นาทีซึ่งบรรจุเบื้องหลังการบันทึกเสียงอัลบั้ม วันฮาร์ต และการแสดง อะนิวเดย์...''
''อะนิวเดย์... ไลฟ์อินลาสเวกัส บรรจุเพลงที่ไม่เคยบรรจุลงในอัลบั้มไหนของเซลีนมาก่อน อันประกอบไปด้วย "ฟีเวอร์", "ไอว์ก็อดเดอะเวิลด์ออนเดอะสตริง", "ไอวิช", "อิฟไอคูด" และ "ว็อทอะวันเดอร์ฟูลเวิลด์" (2 เพลงหลังได้อัดเสียงในสตูดิโอในอัลบั้มต่อมา มิราเคิล'')
"อิฟไอคูด" เดิมเป็นเพลงของแนนซี่ วิลสัน ในอัลบั้มแนนซี่นาว! ในปี พ.ศ. 2531 และในปี พ.ศ. 2536 เรย์ ชาร์ลบันทึกเสียงเพลงนี้ในอัลบั้ม มายเวิลด์ และรีจีนา เบลล์ในอัลบั้ม แพชชั่น บาบรา สรัยซันในอลบั้ม "ไฮเออกราวด์" ในปี พ.ศ. 2540
ในฉบับภาษาฝรั่งเศสของ ''อะนิวเดย์... ไลฟ์อินลาสเวกัส'' ได้บรรจุเพลง "กงตร์นาตูร์" เป็นเพลงพิเศษ
เดิมดีวีดีบันทึกการแสดงอะนิวเดย์ในชื่อว่า ไลฟ์อินลาสเวกัส - อะนิวเดย์... มีกำหนดวางแผงช่วงฤดูใบไม้ร่วง ปี พ.ศ. 2547 แต่ได้ถูกเลื่อนเนื่องจากการเปลี่ยแปลงและพัฒนาการแสดง และได้บันทึกภาพใหม่เมื่อวันที่ 17 - 21 มกราคม พ.ศ. 2550 และวางจำหน่ายเมื่อวันที่ 7 ธันวาคม พ.ศ. 2550 เป็นดีวีดี 2 แผ่น ความยาวมากกว่า 5 ชั่วโมง เพลง "แนเธอร์บอย", "แอตลาสต์", "ฟีเวอร์", "เอเชอแตมอองกอร์" และ "ว็อดอะวันเดอร์ฟูลเวิลด์" บรรจุใน ''อะนิวเดย์... ไลฟ์อินลาสเวกัส'' เพราะการแสดงได้นำเพลงนี้ออกในช่วงบันทึกดีวีดี
ชาร์ต
1 ควรได้รับรองสถานะเป็นโกลด์ (50,000 แผ่น)
2 ควรได้รับรองสถานะเป็นซิลเวอร์ (60,000 แผ่น)
เครื่องกระทบ
เครื่องกระทบ (percussion instruments) เป็นการจัดประเภทเครื่องดนตรีสากล เครื่องดนตรีประเภทเครื่องกระทบนั้นหมายถึง เครื่องดนตรีที่เกิดเสียงดังขึ้นจากการตี กระทบการสั่น การเขย่า หรือ การเคาะ การตีอาจใช้ไม้ตีหรือใช้สิ่งหนึ่งกระทบเข้ากับอีกสิ่งหนึ่งเพื่อทำให้เกิดเสียง เครื่องประเภทนี้มักประกอบขึ้นด้วยวัสดุของแข็งหลายชนิด เช่น โลหะ ไม้ หรือ แผ่นหนังขึงตึง เครื่องประกอบจังหวะอาจมีชื่อเรียกเป็นคำอื่น เช่น เครื่องตี เครื่องประกอบจังหวะ เป็นต้น
รายชื่อผู้ว่าราชการรัฐซาราวัก
ต่อไปนี้คือรายนามผู้ว่าราชการรัฐซาราวัก
เครื่องกระทบ
เครื่องกระทบในวงโยธวาทิต
เครื่องกระทบที่ใช้บรรเลงในวงโยธวาทิต จะถูกออกแบบมาเป็นพิเศษสำหรับการเล่นในขณะที่มีการเคลื่อนไหว คือจะมีส่วนที่ช่วยยึดติดเครื่องดนตรีกับร่างกาย และมีเสียงดัง เพราะการบรรเลงของวงโยธวาทิตมักจะอยู่กลางแจ้งภายนอกอาคาร และมีการแปลขบวนแถวด้วย
เครื่องกระทบที่นิยมนำมาใช้ในวงโยธวาทิต ได้แก่ กลองสแนร์ กลองเทเนอร์ เบสดรัม (กลองใหญ่) ฉาบ เป็นต้น ในวงโยธวาทิตมักมีการใช้เบสดรัม 4-5 ใบ โดยจะเรียกรวมกันว่า กลองคอร์ด ส่วนกลองสแนร์จะใช้ 3 ใบขึ้นไป เพื่อให้เสียงดัง และมีความหนักแน่น นอกจากนั้นยังมีการนำเฉพาะเครื่องกระทบที่อยู่วงโยธวาทิตมารวมวงรู้จักกันในชื่อดรัมไลน์
Zərb Alətləri Perkussion Perkusiozko musika tresna Instrument de percuţie
ท่าวังหลังและท่าพรานนก
ท่าวังหลัง หรือ ท่าพรานนก หรือ ท่าศิริราช (Wang Lang Pier, Prannok Pier, Siriraj Pier; รหัส: น10, N10) เป็นท่าน้ำริมฝั่งแม่น้ำเจ้าพระยาฝั่งตะวันตกหรือฝั่งธนบุรี บริเวณปลายถนนวังหลัง ในพื้นที่แขวงศิริราช เขตบางกอกน้อย กรุงเทพมหานคร ประกอบด้วยท่าเรือด่วนเจ้าพระยา และท่าเรือข้ามฟาก โดยแบ่งการให้บริการออกเป็นท่าเรือหลายท่าเรียงรายอยู่ในบริเวณเดียวกัน
thumb|300px|ท่าศิริราช ที่อยู่ใกล้เคียง โดยปกติแล้วท่าแห่งนี้จะไม่เปิดบริการรับส่งผู้โดยสารเหมือนท่าเรือปกติทั่วไป
เรือด่วนเจ้าพระยา
ให้บริการโดย บริษัท เรือด่วนเจ้าพระยา จำกัด ที่ท่าวังหลัง (ศิริราช), รหัส (Wang Lang (Siriraj) Pier, code: N10) แบ่งออกเป็น 2 ท่า ประกอบด้วย
เรือข้ามฟาก
ให้บริการโดย บริษัท สุภัทรา จำกัด ที่ท่าเรือวังหลัง อยู่ระหว่างท่าเรือด่วนเจ้าพระยาทั้ง 2 ฝั่ง โดยแยกเป็นท่าด้านเหนือสำหรับผู้โดยสารลงเรือ และด้านใต้สำหรับผู้โดยสารขี้นจากเรือ ซึ่งผู้โดยสารจะต้องชำระเงินก่อนลงเรือ ท่าเรือนี้จะให้บริการเรือข้ามฟาก 3 เส้นทางหมุนเวียนกันไป ได้แก่
เหตุการณ์โป๊ะล่มที่ท่าพรานนก
เช้าวันที่ 14 มิถุนายน พ.ศ. 2538 ผู้โดยสารหลายร้อยคนยืนรอเรือด่วนบนโป๊ะเทียบเรือที่ท่าพรานนก ซึ่งเป็นโป๊ะที่ใช้แทงก์ขนาดใหญ่ทำเป็นทุ่นลอยน้ำ มีแผ่นเหล็กเป็นพื้นรองรับ แต่เมื่อผู้โดยสารแย่งกันขึ้นเรือจนผู้โดยสารบางคนตกน้ำและเกิดการมุง ประกอบกับเรือได้กระแทกที่โป๊ะ ทำให้ตัวโป๊ะจมลงสู่แม่น้ำเจ้าพระยา ประมาณ 10 นาทีหลังเกิดเหตุ เจ้าหน้าที่กู้ภัยและทีมแพทย์ได้เข้าช่วยเหลือ และค้นหาผู้ประสบเหตุ พบผู้เสียชีวิตที่ส่วนใหญ่เป็นผู้หญิงและเด็กนักเรียนติดอยู่ใต้ตัวโป๊ะที่มีหลังคาคลุม บางส่วนถูกกระแสไฟฟ้าที่รั่วจากหลังคาโป๊ะดูด จากเหตุการณ์ในครั้งนี้ทำให้มีผู้เสียชีวิต 29 ราย
หลังเกิดเหตุการณ์ ได้มีการปรับปรุงโป๊ะตามท่าเรือเจ้าพระยาต่าง ๆ และมีการเพิ่มมาตรการรักษาความปลอดภัยมากขึ้น ทางด้านญาติผู้เสียชีวิตได้ยื่นฟ้องบริษัท สุภัทรา จำกัด, บริษัทเรือด่วนเจ้าพระยา, กรุงเทพมหานครและกรมเจ้าท่า โดยบริษัทเอกชนได้ชดใช้ค่าเสียหายจำนวนหนึ่งจนมีการถอนฟ้อง ในศาลชั้นต้นมีคำพิพากษายกฟ้องกรมเจ้าท่า ต่อมาในวันที่ 19 กุมภาพันธ์ พ.ศ. 2558 ศาลฎีกามีคำพิพากษาให้กรุงเทพมหานครต้องชดใช้เงินแก่ผู้เสียหาย 12 คน รวมเป็นเงินทั้งสิ้น 12,616,241 บาท พร้อมดอกเบี้ยร้อยละ 7.5 ต่อปี นับแต่วันที่ฟ้องเมื่อ พ.ศ. 2539 ซึ่งเมื่อรวมดอกเบี้ยแล้วเป็นเงินกว่า 30 ล้านบาท โดยศาลให้เหตุผลว่ากรุงเทพมหานครกระทำการโดยประมาทจนทำให้เกิดอุบัติเหตุดังกล่าว
น้ำตาลไอซิง
น้ำตาลไอซิง (icing sugar หรือ powdered sugar, confectioner's sugar) คือ น้ำตาลทรายที่ผ่านกระบวนการบดละเอียด ลักษณะเป็นผงสีขาว ละเอียดคล้ายแป้ง (Powder Form) มีส่วนผสมของแป้งข้าวโพด (Corn Starch) ประมาณร้อยละ 3 ซึ่งทำหน้าที่เป็นสารป้องกันการจับตัว (Anti Caking Agent) ในผงน้ำตาล
น้ำตาลไอซิง เป็นหนึ่งในวัตถุดิบสำหรับการทำผลิตภัณฑ์เบเกอรี่ มีลักษณะเฉพาะในการใช้งานแตกต่างจากน้ำตาลทรายทั่วไป กล่าวคือ น้ำตาลไอซิง ซึ่งอยู่ในรูปของผง (Powder Form) สามารถละลายน้ำได้ดี ช่วยให้ไม่มีเหลือตกค้างในการทำละลาย แตกต่างจากน้ำตาลทราย ซึ่งอยู่ในรูปของผลึก (Crystal Form) จะละลายน้ำได้ไม่ดีนัก ต้องใช้ทั้งเวลา พลังงาน และความพยายามในการละลายที่มากกว่า
น้ำตาลไอซิง เหมาะสำหรับการทำผลิตภัณฑ์เบเกอรี่ประเภท เค้ก ครีมตกแต่งหน้าเค้ก โดนัท และตุ๊กตาไอซิง น้ำตาลไอซิ่งสามารถทำเองได้ที่บ้าน หรือหาซื้อได้ทั่วไปจากร้านจำหน่ายวัตถุดิบเบเกอรี่
เนียวโง
เนียวโง (女御 (Nyōgō)) พระอิสริยยศในอดีตสำหรับพระสนมใน จักรพรรดิแห่งญี่ปุ่น เป็นตำแหน่งที่คัดเลือกมาจากบุตรสาวของเหล่าเสนาบดีชั้นผู้ใหญ่ซึ่งส่วนมากมาจาก ตระกูลฟุจิวะระ และในบางครั้งเนียวโงหรือพระสนมก็ก้าวขึ้นไปดำรงพระยศ โคโง หรือจักรพรรดินีลำดับที่ 1 และ ชูงู หรือจักรพรรดินีลำดับที่ 2
ปัจจุบันตำแหน่งเนียวโงได้ถูกยกเลิกไปแล้วพร้อมกับตำแหน่งชูงูตาม กฎพระราชวังหลวง พ.ศ. 2432 ซึ่งตราขึ้นในรัชสมัย จักรพรรดิเมจิ
ซากุยะ
ซากุยะ หรือ ซาคุยะ สามารถหมายถึง
ประเทศมาดากัสการ์ในโอลิมปิกฤดูหนาว 2018
ประเทศมาดากัสการ์ เข้าร่วมแข่งขันกีฬาโอลิมปิกฤดูหนาว ครั้งที่ 23 ค.ศ. 2018 (พ.ศ. 2561) ที่เมืองพย็องชัง ประเทศเกาหลีใต้ ระหว่างวันที่ 9-25 กุมภาพันธ์ พ.ศ. 2561 คณะกรรมการโอลิมปิกมาดากัสการ์เป็นตัวแทนประเทศมาดากัสการ์ในการส่งนักกีฬาเข้าร่วมแข่งขันทั้งหมดจำนวน 1 คน ใน 1 ชนิดกีฬา
สกีลงเขา
ผลการแข่งขันดังนี้ :
ดาร์เรน ยัง
เฟรเดริก ดักแลส รอสเซอร์ที่ 3 (Frederick Douglas Rosser III; เกิด 2 พฤศจิกายน ค.ศ. 1983) นักมวยปล้ำอาชีพชาวอเมริกันอดีตสังกัด WWE, Chaotic Wrestling, East Coast Wrestling Association , Independent Wrestling Federation และ National Wrestling Alliance
วงการมวยปล้ำ
ในสแมคดาวน์ 20 เมษายน 2012 ได้เปิดตัวค่ายหลักพร้อมกับไทตัส โอนีลในนามไพรม์ไทม์เพลเยอส์ชนะดิอูโซส์  ในโนเวย์เอาท์ (2012)ได้ชนะแท็กทีม 4 เส้า ได้ไปชิงแชมป์แท็กทีม WWEกับโคฟี คิงส์ตันและอาร์-ทรูธ แต่ก็ชิงไม่สำเร็จ ปี 2013 เขาได้เปิดเผยตัวตนที่น่าจะทำให้แฟนๆ มวยปล้ำตกใจกันพอสมควร เมื่อนักข่าวของ TMZ ได้เข้าไปขอสัมภาษณ์เกี่ยวกับเรื่องความเป็นไปได้หรือไม่ หากสตาร์ที่เป็นเกย์จะประสบความสำเร็จใน WWE ซึ่งเจ้าตัวก็หัวเราะพร้อมกับตอบคำถามว่า "แน่นอน ดูอย่างผมสิ ผมคือสตาร์ของ WWE และด้วยความสัตย์จริงนะ ผมจะบอกคุณตอนนี้เลยว่า ผมเป็นเกย์ และผมมีความสุข มีความสุขมากๆเลยล่ะ" ในรอว์ 19 สิงหาคม 2013 ไพรม์ไทม์เพลเยอส์ได้เป็นฝ่ายธรรมะ และเอาชนะทีมเดอะเรียลอเมริกันส์ไปได้ ในไนท์ออฟแชมเปียนส์ (2013)ไพรม์ไทม์เพลเยอส์ได้ชนะแท็กทีมเทอมอยล์ชิงแชมป์แท็กทีม ทำให้ได้ไปชิงแชมป์กับเซท รอลลินส์และโรแมน เรนส์แต่ไม่สำเร็จ
ในสแมคดาวน์ 31 มกราคม 2014 หลังจากไพรม์ไทม์เพลเยอส์ปล้ำแพ้แท็กทีม โดยไทตัสยอมปล่อยให้ดาร์เรนโดนกดแบบง่ายๆ หลังแมตช์ทั้งคู่จึงเถียงกัน ดาร์เรนเลยถามไทตัสว่านี่กำลังทำอะไร เราเป็นเหมือนพี่น้องเป็นครอบครัวไม่ใช่หรอ ไทตัสบอกว่าไม่ เขาเบื่อหน่ายที่จะต้องมารู้ว่าเป็นไอ้ขี้แพ้แล้ว เขามาที่นี่เพื่อเป็นแชมป์ สิ่งเดียวที่ถ่วงเขาอยู่และเขาต้องกำจัดออกไปก็คือดาร์เรน ว่าแล้วไทตัสก็อัดดาร์เรนแบบไม่ยั้งจนนอนสลบด้านล่างเวทีและแตกทีมกัน ทั้งคู่ได้เจอกันในอิลิมิเนชั่น แชมเบอร์ (2014)โดยไทตัสชนะ ในปี 2015 ทั้งคู่ได้กลับมารวมทีมกัน ในมันนีอินเดอะแบงก์ (2015)ไพรม์ไทม์เพลเยอส์ได้คว้าแชมป์แท็กทีมสมัยแรกจากเดอะนิวเดย์ และเป็นแชมป์เส้นแรกของทั้งคู่ในWWE ก่อนจะเสียแชมป์คืนให้นิวเดย์แบบแท็กทีมสี่เส้าในซัมเมอร์สแลม (2015) ในปี 2016 ได้ชนะแบทเทิลรอยัลไปชิงแชมป์อินเตอร์คอนติเนนทัลกับเดอะมิซในแบทเทิลกราวด์ (2016)แต่ไม่ได้แชมป์ ในเดือนมกราคม 2017 ได้รับบาดเจ็บที่แขนขวาทำให้ต้องพักยาวหลายเดือน ในเดือนตุลาคม 2017 ได้ถูกปล่อยตัวออกจากWWE
ภัณฑารักษ์
ภัณฑารักษ์ คือ ตำแหน่งเจ้าหน้าที่ดูแลพิพิธภัณฑ์หรือนิทรรศการ ความหมายความตัวอักษร ก็คือ ผู้ดูแลรักษาคลังเก็บสิ่งของ มาจากคำศัพท์ภาษาสันสกฤต ภาณฺฑารกฺษ (ภาณฺฑ + อารกฺษ) ความหมายโดยทั่วไป คือ "ผู้ดูแลสถานที่จัดแสดงและสิ่งจัดแสดง"
ในพิพิธภัณฑ์ขนาดใหญ่จะมีภัณฑารักษ์จำนวนมาก โดยมีหน้าที่รับผิดชอบเฉพาะด้านตามความเชี่ยวชาญ และอาจมีผู้ช่วยภัณฑารักษ์อีกทอดหนึ่งก็ได้ ขณะที่นิทรรศการหรือพิพิธภัณฑ์ขนาดเล็กอาจมีภัณฑารักษ์เพียงไม่กี่คนหรือมีเพียงคนเดียว ทำหน้าที่ดูแลจัดการทุกสิ่งทุกอย่าง
พิชู
พิชู เป็นสายพันธุ์โปเกมอนในแฟรนไชส์โปเกมอนของนินเทนโดและเกมฟรีก สร้างโดยเคน ซุงิโมะริ
อ้างอิง
<references group="lower-alpha"/>
ปีเตอร์ ธูนสตระ
ปีเตอร์ ธูนสตระ (Peter Tuinstra; เกิด 20 กรกฎาคม ค.ศ. 1973) เป็นนายแบบและนักแสดงชาวอเมริกัน แต่อาศัยอยู่ในประเทศไทยตั้งแต่ พ.ศ. 2543 เป็นต้นมา เขาได้เรียนรู้ภาษาไทยทำให้มีงานแสดงทางโทรทัศน์ในประเทศไทยมากมายหลายเรื่อง เขาเคยอยู่ในกองทัพสหรัฐ รวมถึงเคยเป็นครูสอนภาษาอังกฤษ เข้าสู่วงการโดยการเดินแบบก่อนแล้วได้งานแสดงโดยบังเอิญ มีผลงานเรื่องแรกกับการรับบทเป็นพระเอกในละครโทรทัศน์เรื่อง ผู้หญิงคนนั้นชื่อบุญรอด เคยแสดงละครเวที ตลอดจนภาพยนตร์ภาคภาษาอังกฤษหลายเรื่อง เช่น Mammoth and Croc เขายังถนัดศิลปะการป้องกันตัวยูโดระดับสายดำอีกด้วย นอกจากนี้ยังมีหน้าที่การงานนอกวงการโดยการเป็นผู้บริหาร บริษัท CE (Thailand) Co., Ltd. ร่วมกับทิมโมธี แพลนเนท
Mermaids: The Body Found
Mermaids: The Body Found เป็นสารคดีที่ออกอากาศทางช่องแอนิมอลแพลนเน็ต โดยดิสคัฟเวอรีแชนแนล แพร่ภาพออกอากาศทางแอนิมอลแพลนเน็ตเมื่อวันที่ 27 พฤษภาคม ค.ศ. 2012 และทางดิสคัฟเวอรีแชนแนลในวันที่ 17 มิถุนายน ปีเดียวกัน
เนื้อเรื่อง
ในปี ค.ศ. 1997 องค์การบริหารมหาสมุทรและชั้นบรรยากาศแห่งชาติ (NOAA) ได้บันทึกเสียงลึกลับที่เรียกว่า "บลุป" ได้ที่นอกชายฝั่งด้านมหาสมุทรแปซิฟิคของอเมริกาใต้ ซึ่งไม่มีใครตอบได้ว่านั่นคือ เสียงของอะไร ?
ในปี ค.ศ. 2004 มีฝูงวาฬตายเกยตื้นที่ชายฝั่งของอเมริกากับออสเตรเลียอย่างไม่ทราบสาเหตุ โดยเชื่อว่าเป็นผลมาจากการใช้คลื่นโซนาร์ใต้น้ำเป็นอาวุธของกองทัพเรือสหรัฐ ทีมนักวิทยาศาสตร์ของ NOAA นำโดย ดร.ไบรอัน แมคคอร์มิค และ ดร.พอล โรเบิร์ตสัน เดินทางไปตรวจสอบ ปรากฏว่าพบหลักฐานอะไรบางอย่างที่ผิดแปลกไปจากความรู้เดิม ๆ  โดยหลักฐานทั้งหมดบ่งไปว่าในใต้ทะเลลึกนั้นมีสิ่งมีชีวิตบางอย่างที่มนุษย์ไม่รู้จักมาก่อน
พร้อมกันนั้น ในเดือนเมษายน ค.ศ. 2004 ที่ชายฝั่งรัฐวอชิงตัน มีเหตุการณ์วาฬเกยตื้น มีเด็กผู้ชาย 2 คน ถ่ายวีดีโอคลิปของตัวเองถึงเหตุการณ์ครั้งนี้ และได้พบอะไรบางอย่างนอกเหนือจากซากวาฬ ซึ่งสิ่งนั้นถูกอธิบายว่าเป็นนางเงือกบนชายหาด รวมทั้งได้มีการบันทึกเสียงลึกลับคล้ายกับเสียงบลุป ที่ปะปนมาพร้อมกับเสียงของโลมาและวาฬ เสมือนการสื่อสารกัน แต่นักวิทยาศาสตร์ผู้เชี่ยวชาญเรื่องเสียงโลมาลงความเห็นว่านี่ไม่ใช่เสียงของโลมา
และยังไม่เคยเห็นมาก่อน นักวิทยาศาสตร์กลุ่มนี้ได้ค้นพบชิ้นส่วนเศษซากของสิ่งมีชีวิตบางอย่างในท้องของปลาฉลามตัวที่พบในแอฟริกาใต้ เศษซากนั้นเหลือเพียงร้อยละ 30 เท่านั้น แต่จากการได้ศึกษาดูพบว่า มันคล้ายครีบปลา แต่ไม่ใช่ปลา รวมถึงพบอวัยวะบางอย่างที่เมื่อศึกษาลงไปแล้วพบว่า คล้ายมือของมนุษย์ด้วย จึงมีทฤษฎีเกี่ยวกับบรรพบุรุษของมนุษย์เมื่อหลายล้านปีก่อนกลุ่มหนึ่งที่ลงทะเลและวิวัฒนาการตัวเองให้เป็นกึ่งมนุษย์กึ่งปลาอาศัยอยู่ในทะเล โดยเป็นมิตรกับโลมาด้วย
Mermaids: The New Evidence
ในเดือนพฤษภาคม ค.ศ. 2013 ทางช่องแอนิมอลแพลนเน็ต ได้เผยแพร่คลิปวีดีโอที่อ้างว่าถ่ายโดยนักชีววิทยาทางทะเล ในทะเลลึกของเกาะกรีนแลนด์ พบมีบางสิ่งคล้ายมือของมนุษย์มาแปะกระทบกับกระจกของเรือดำน้ำ โดยมือนั้นคล้ายกับมือของมนุษย์แต่มีนิ้วแหลมตอนปลายและมีพังผืดคล้ายกบ และคลิปวีดีโอของนักท่องเที่ยวที่ชายฝั่งอิสราเอล สามารถถ่ายภาพของนางเงือกที่ขึ้นมาบนโขดหินและกระโดดหนีลงน้ำไว้ได้ ซึ่งทางนายกเทศมนตรีประจำเมืองของอิสราเอลตั้งรางวัลไว้ถึง 1 ล้านดอลลาร์ สำหรับผู้ที่สามารถจับตัวนางเงือกนี้ไว้ได้
ผลกระทบ
คลิปวีดีโอทั้ง 2 ชุดนี้ เป็นที่ฮือฮาอย่างมากเมื่อถูกเผยแพร่และตกเป็นข่าวโด่งดัง โดยมีเรตติ้งสูงสุดของทางช่อง มีจำนวนผู้ชมมากถึง 3.6 ล้านครัวเรือนในสหรัฐอเมริกา นับว่าสูงที่สุดตั้งแต่มีการก่อตั้งช่องขึ้นมา
แต่ทาง NOAA ได้ปฏิเสธถึงเรื่องราวนี้ และยืนยันว่า ดร.พอล โรเบิร์ตสัน ไม่ใช่นักวิทยาศาสตร์ของหน่วยงาน และไม่ใช่นักวิทยาศาสตร์ตัวจริงด้วย แต่เป็นนักแสดง ซึ่งเรื่องราวของสารคดีทั้ง 2 ชุดนี้เป็นเรื่องแต่งหรือหลอกลวงทั้งสิ้น ซึ่งทางทีมงานผู้สร้างก็ยอมรับว่าเป็นเรื่องแต่งขึ้นมาให้ดูสมจริง โดยอาศัยจากความเชื่อต่าง ๆ ในอดีตมาปะติดปะต่อกัน มีการตั้งข้อสังเกตว่าสารคดีทั้ง 2 ชุดนี้ ต้องการนำเสนอทฤษฎีของมนุษย์วานรที่อาศัยอยู่ในทะเล
ปั่นทะลุนรก
ปั่นทะลุนรก (Premium Rush) เป็นภาพยนตร์อเมริกันแนวแอ็กชัน-ทริลเลอร์ ในปี ค.ศ. 2012 กำกับโดยเดวิด เคปป์ (David Koepp) และ จอห์น แคมพส์ (John Kamps) นำแสดงโดยโจเซฟ กอร์ดอน-เลวิตต์, ไมเคิล แชนนอน, แดเนีย รามิเรซและเจมี ชัง ภาพยนตร์มีเรื่องราวเกี่ยวกับพนักงานส่งของด้วยจักรยานที่ถูกไล่ตามจากเจ้าหน้าที่ตำรวจนิวยอร์กผู้ฉ้อฉล ภาพยนตร์ออกฉายวันที่ 24 สิงหาคม ค.ศ. 2012 โดยโคลัมเบียพิกเจอส์
อาบิโกะ
อาบิโกะ เป็นนครที่ตั้งอยู่ในจังหวัดชิบะ ทางทิศตะวันออกเฉียงเหนือของกรุงโตเกียว ประเทศญี่ปุ่น มีขนาดพื้นที่ทั้งสิ้น 43.19 ตารางกิโลเมตร ในปี 2011 จำนวนประชากรประมาณ 134,154 คน
ภูมิศาสตร์
อาบิโกะตั้งอยู่ทางทิศตะวันตกเฉียงเหนือของจังหวัดชิบะ มีอาณาเขตทางทิศเหนือติดกับแม่น้ำโทเนะ และจังหวัดอิบารากิ
รายชื่อตอนในสาวเรียวกังหัวใจเกินร้อย
สาวเรียวกังหัวใจเกินร้อย เป็นอนิเมะโทรทัศน์ซึ่งบริษัทพีเอเวิกส์ (P.A. Works) ผลิตออกฉายทางโทรทัศน์ญี่ปุ่นในเดือนเมษายนถึงเดือนกันยายน 2554 ต่อมา บริษัทโพนีแคนยอน (Pony Canyon) จึงเผยแพร่เป็นดีวีดีและบลูเรย์เป็นชุด ๆ ชุดแรกจำหน่ายตั้งแต่วันที่ 20 กรกฎาคม 2554 ชุดสุดท้าย คือ ชุดที่หก จำหน่ายตั้งแต่วันที่ 16 พฤศจิกายน ปีเดียวกันนั้น
เนื้อหาว่าด้วยหญิงสาวคนซึ่งถูกมารดาส่งไปอยู่กับยายผู้เป็นเจ้าสำนักโรงแรมและบ่อน้ำร้อนเก่าแก่ โดยต้องทำงานเป็นบริกรในโรงแรมนั้นแลกที่อยู่ที่กิน กับทั้งต้องประเชิญและฟันฝ่าความกดดันตลอดจนอุปสรรคนานัปการเพื่อให้ได้รับการยอมรับจากคนรอบข้างและไปสู่อนาคตที่ดีกว่าดังมุ่งหวัง อนิเมะนี้ชี้ปัญหาหลายประการทางสังคม โดยเฉพาะปัญหาในวงครอบครัวและการทำงานที่นับวันผู้เยาว์จำต้องแบกรับมากขึ้นเนื่องจากการกระทำของผู้ใหญ่ โดยนำเสนอผ่านเนื้อเรื่องแนวตลก นาฏกรรม และวีรคติ เมื่อเผยแพร่แล้วก็ได้รับความนิยมเป็นอันมาก ทั้งเป็นโอกาสให้ฝ่ายบ้านเมืองญี่ปุ่นสร้างรายได้ทางการท่องเที่ยวด้วย
อนิเมะนี้ประกอบด้วยตอนทั้งสิ้นยี่สิบหกตอน สิบสามตอนแรกใช้เพลงเปิดชื่อ "ฮะนะโนะอิโระ" (Hana no Iro) วงนะโนะ.ริเปะ (nano.RIPE) ร้อง และใช้เพลงปิดชื่อ "เฮซี" (Hazy) วงสเฟียร์ (Sphere) ร้อง ครั้นตอนที่สิบสี่สืบไปใช้เพลงเปิดชื่อ "โอะโมะกะเงะวาร์ป" (Omokage Wāpu) วงนะโนะ.ริเปะร้อง และใช้เพลงปิดชื่อ "ฮะนะซะกุอิโระฮะ" วงแคล็มบน (Clammbon) ร้อง
ทีมสำรองไทยลีก
ทีมสำรองไทยลีก (Thai League reserve team) คือทีมฟุตบอลที่ถูกตั้งขึ้นเป็นทีมที่ 2 ของทีมหลัก โดยในกีฬาอาชีพแล้ว ทีมสโมสรอาชีพใหญ่ ๆ มักจะมีผู้เล่นจำนวนมาก ทำให้ผู้เล่นหลายคนไม่ได้รับโอกาสลงเล่นอย่างสม่ำเสมอ เป็นเหตุให้ทีมเหล่านี้สร้างทีมที่ 2 ขึ้น เพื่อเปิดโอกาสให้ผู้เล่นชุดเยาวชนหรือตัวสำรองได้รับโอกาสลงเล่นเพื่อให้มีการพัฒนาอย่างต่อเนื่อง โดยผู้เล่นในทีม B นี้ ส่วนมากจะเป็นผู้เล่นจากทีมเยาวชนของทีมหลักที่ยังมีประสบการณ์น้อย หรือเป็นผู้เล่นที่กำลังพักฟื้นจากอาการบาดเจ็บจากทีมชุดใหญ่
ในการแข่งขัน ไทยลีก ปี 2017 มีการอนุญาตให้แต่ละสโมสรสามารถส่งทีมสำรองลงแข่งขันได้ใน ไทยลีก 4 แต่ทุกทีมจะไม่มีสิทธิ์ขึ้นชั้นหรือตกชั้นและไม่ได้รับเงินสนับสนุน แต่สโมสรจาก ไทยลีก ที่ส่งทีมสำรองร่วมแข่งขันจะได้สิทธิ์ส่งผู้เล่นทั้งหมดเพิ่มเป็น 50 คน จากเดิม 35 คน
โรงงาน
โรงงาน เป็นสถานอุตสาหกรรม ปกติประกอบด้วยอาคารและเครื่องจักร หรือที่พบมากกว่า เป็นกลุ่มอาคารซึ่งคนงานผลิตสินค้าหรือดำเนินการเครื่องจักรเพื่อแปรรูปผลิตภัณฑ์หนึ่งเป็นอีกผลิตภัณฑ์หนึ่ง
ในช่วงปลายศตวรรษที่18 โรงงานต่าง ๆ จะใช้แรงงานคนและสัตว์เป็นหลักจนกระทั่งเกิดการปฏิวัติอุตสาหกรรม โรงงานต่าง ๆ ก็เริ่มมีการใช้เครื่องจักรแทน
ลำดับการสืบราชสันตติวงศ์ญี่ปุ่น
ลำดับการสืบราชสันตติวงศ์ในปัจจุบัน
นี่คือรายพระนามของผู้มีสิทธิ์ในการสืบราชบัลลังก์ดอกเบญจมาศในปัจจุบัน
จักรพรรดิฮอโนริอุส
จักรพรรดิฮอโนริอุส หรือ เฟลวิอัส ฮอโนริอุส (Honorius; ชื่อเต็ม: Flavius Honorius) (9 กันยายน ค.ศ. 384 – 15 สิงหาคม ค.ศ. 423) ฮอโนริอุสเป็นจักรพรรดิราชวงศ์ธีโอโดเชียนแห่งจักรวรรดิโรมันผู้ครองราชย์ระหว่างวันที่ 23 มกราคม ค.ศ. 393 จนถึงปี ค.ศ. 395 และของจักรวรรดิโรมันตะวันตกตั้งแต่ปี ค.ศ. 395 จนเสด็จสวรรคตเมื่อวันที่ 15 สิงหาคม ค.ศ. 423 จักรพรรดิฮอโนริอุสเป็นพระราชโอรสองค์รองของจักรพรรดิธีโอโดเซียสที่ 1 กับพระมเหสีองค์แรกเอเลีย ฟลาซซิลลา และเป็นพระอนุชาของจักรพรรดิอาร์เคดิอัสแห่งจักรวรรดิไบแซนไทน์หรือจักรวรรดิโรมันตะวันออก
แหล่งข้อมูลอื่น
384 423
พระยาไชยบูรณ์ (จัน)
พระยาไชยบูรณ์ หรือ พระอินทรอากร (ไม่ทราบปีเกิด – พ.ศ. 2312) มีนามเดิมว่า จัน หรือ จับ  เดิมเป็นขุนนางสังกัดกรมพระคลัง เจ้าภาษีนายอากรและการค้าขายของราชสำนักที่เมืองพระพิษณุโลก สมัยกรุงศรีอยุธยา ต่อมาได้เลื่อนตำแหน่งเป็นปลัดเมืองพระพิษณุโลก ช่วงการเสียกรุงศรีอยุธยาครั้งที่สอง พระยาไชยบูรณ์ (จัน) ได้รับการสถาปนาขึ้นเป็นอุปราชที่กรมพระราชวังบวร หลังจาก เจ้าพระยาพิษณุโลก (เรือง) หัวหน้าชุมนุมพระพิษณุโลก (เรือง) ถึงแก่พิราลัยจึงได้ขึ้นครองเมืองพระพิษณุโลกแทน
ขึ้นครองเมืองพิษณุโลกแทนพี่ชาย
เมื่อ พ.ศ. 2311 ปีชวดสัมฤทธิศก ตรงกับเดือนพฤศจิกายน พ.ศ. 2311 ฤดูน้ำหลาก หลังจากสมเด็จพระเจ้ากรุงธนบุรียกทัพไปตีชุมนุมเจ้าพระยาพิษณุโลก (เรือง) แล้วไม่สำเร็จจึงได้ล่าทัพกลับยังกรุงธนบุรี ต่อมาเจ้าพระยาพิษณุโลก (เรือง) ถึงแก่พิราลัยด้วยโรคฝีละลอกในคอ พระอินทร์อากร ผู้เป็นน้องชายในขณะนั้นเป็นอุปราชและพระปลัดเมืองพระพิษณุโลกจึงได้ทำฌาปนกิจปลงศพเสร็จพี่ชายตนแล้ว จึงได้ขึ้นครองเมืองพระพิษณุโลกสืบต่อไป แต่ไม่ได้ตั้งตนขึ้นเป็นกษัตริย์ แต่การขึ้นครองเมืองของพระอินทร์อากรนั้นทำให้เมืองพิษณุโลกอ่อนแอลง เนื่องจากพระอินทร์อากรไม่มีฝีมือในการรบและไม่เป็นที่นับถือเหมือนเจ้าพระยาพิษณุโลก (เรือง) เป็นเหตุให้เกิดการรุกรานของชุมนุมเจ้าพระฝาง (มหาเรือน)
ปรากฏในหนังสือ ต้นวงศ์ตระกูลพะญาศรีสหเทพชื่อทองเพ็ง ความว่า :-
"ครั้นเมื่อพระจ้าวกรุงพระพิศณุโลกย์สวรรค์คตแล้ว พระมหาอุปราชย์ กรมพระราชวังบวร ฯ พระอนุชาธิราช ได้ครอบบ้านครองเมืองแทนพระเชษฐาธิราช ในกรุงพระพิศณุโลกย์ราชธานีต่อไป..."
พระราชพงศาวดาร ฉบับพระราชหัตถเลขา กล่าวว่า :- "พระอินทรอากรผู้น้องก็กระทำฌาปนกิจปลงศพเสร็จแล้ว ก็ได้ครองเมืองพระพิษณุโลกสืบไปแต่หาตั้งตัวขึ้นเป็นเจ้าไม่ ด้วยกลัวจะเป็นจัญไรเหมือนพี่ชายซึ่งตายไปนั้น"
ทั้งนี้ มีนักวิชาการได้วิเคราะห์พฤฒิกรรมของพระอินทร์อากรนำไปสู่การล่มสลายของชุมนุมพระพิษณุโลก เช่น เชาวน์ รูปเทวินทร์ นักหนังสือพิมพ์อาวุโส และผู้ร่วมก่อตั้งสมาคมนักข่าวนักหนังสือพิมพ์แห่งประเทศไทย กล่าวว่า "...เมื่อเจ้าพระยาพิษณุโลกเรือง ถึงแก่พิราลัยแล้ว พระอินทร์อากร น้องชายของท่านซึ่งเป็นปลัดเมืองอยู่เดิม และเป็นคนธรรมะธรรมโม ชอบเข้าวัดฟังเทศน์ทำบุญอยู่เป็นนิตย์ ไม่มีฝีมือในการรบทัพจับศึกกับใคร..." บังอร ปิยะพันธุ์ กล่าวว่า "...พระอินอากรน้องชายจึงขึ้นเป็นหัวหน้าต่อมา แต่ไม่กล้าเป็นเจ้าเกรงจะตายเหมือนพี่ชายเพราะไม่มีความสามารถด้านการรบ..."  และบุญทรง ไทยทำ กล่าวว่า "...พระอินทร์อากรผู้น้องปกครองต่อไปแต่มิได้ประกาศตนเป็นเจ้าแผ่นดิน คงทำหน้าที่ครองเมืองอยู่เฉย ๆ จะละอายใจต่อการประกาศตนหรือเพราะถือฤกษ์ยามว่ายังไม่เหมาะสมควรอย่างไรก็ได้ เพราะที่จริงแล้วความแข็งเมืองพิษณุโลกนั้นอยู่ที่เจ้าพระยาพิษณุโลกเพียงคนเดียว พระอินทร์อากรอาจมิได้แสดงฝีมืออะไรให้เป็นที่ประจักษ์มาก่อนก็ได้..." เป็นต้น
ยกทัพพิษณุโลกสมทบฝ่ายสมเด็จพระโสร์ทศ (เจ้าจุ้ย)
เมื่อ พ.ศ. 2311 ราวเดือนธันวาคม หลังจากพระยาไชยบูรณ์ (จัน) ทราบข่าวพระราชสาส์นให้พิษณุโลกจัดกองทัพสนับสนุนสมเด็จพระโสร์ทศ (เจ้าจุ้ย) นั้น พระยาไชยบูรณ์ (จัน) จึงได้จัดทัพพิษณุโลกแล้วจึงรี้พลลงไปเขตเมืองนครสวรรค์ สมเด็จพระเจ้ากรุงธนบุรีทราบข่าวศึกจึงมีรับสั่งให้พระยาอนุรักษ์ภูธร เจ้าเมืองนครสวรรค์ จัดกำลังพลสกัดทัพพิษณุโลกไว้เพื่อมิให้แผนของสมเด็จพระโสร์ทศ (เจ้าจุ้ย) สำเร็จ
ชุมนุมพระพิษณุโลก (เรือง) ล่มสลาย
ปรากฏใน จดหมายเหตุโหร ความว่า :-
"ปีชวด จ.ศ. ๑๑๓๑ เมืองพิษณุโลก เมืองพิจิตร แตกมาสู่โพธิสมภาร..."
วัฒนธรรมร่วมสมัย
บทบาทและเรื่องราวของพระอินทร์อากรมีปรากฏในวรรณกรรม นวนิยาย งานเขียนต่างๆ เช่น
รางวัลแกรมมี
รางวัลแกรมมี (Grammy Award) มีชื่อเต็มว่า Gramophone Awards เป็นรางวัลทางดนตรี และศิลปิน ที่ยิ่งใหญ่ที่สุดของโลก จัดขึ้นโดยสถาบันศิลปะวิทยาการการบันทึกเสียงแห่งสหรัฐอเมริกา (National Academy of Recording Arts and Sciences :NARAS) เป็นรายการแจกรางวัลให้ผู้มีผลงานโดดเด่นในอุตสาหกรรมการดนตรี จัดขึ้นเป็นประจำปีในสหรัฐอเมริกา โดยมากจะจัดในเดือนกุมภาพันธ์ มีสาขารางวัลถึง 108 สาขา ใน 30 แนวเพลง เป็นการโหวดโดยคณะกรรมการใน NARAS(คณะกรรมการที่เคยโหวดเช่น จอน บอน โจวี, ปริ้นซ์, Anand Bhatt, พอล ไซม่อน, เป็นต้น)
รางวัลแกรมมีเริ่มมีการมอบรางวัลตั้งแต่ปี ค.ศ. 1959 โดยเริ่มถ่ายทอดสดในปี 1971
จักรพรรดิไท่จู่
จักรพรรดิไท่จู่  มีความหมายว่า "great ancestor" หมายถึง จักรพรรดิที่เป็นผู้ก่อตั้งราชวงศ์จีน สามารถหมายถึง
และยังสามารถหมายถึง
นอกจากนี้ ยังสามารถหมายถึงกษัตริย์และจักรพรรดิของเกาหลีและเวียดนามอีกหลายพระองค์ที่เป็นปฐมกษัตริย์ของราชวงศ์ ซึ่งเขียนด้วยอักษรจีนตัวเดียวกัน
ยศทหารในกองทัพสวีเดน
ตารางข้างล่างต่อไปนี้คือข้อมูลเกี่ยวกับยศทหารและกำลังกึ่งทหารของกองทัพสวีเดนในสมัยต่าง ๆ
ค.ศ. 1957 - 1972
หมายเหตุ ชั้นยศจอมพล (Fältmarskalk) เป็นชั้นยศสูงสุด โดยนิตินัย ก่อนการปฏิรูปกองทัพ ค.ศ. 1972, นับตั้งแต่ ค.ศ. 1824 ยังไม่มีผู้ใดได้รับการแต่งตั้งในชั้นยศนี้.
จักรพรรดิเกาจง
จักรพรรดิเกาจง (Gaozong) สามารถหมายถึง
เก็คโคกะ
เก็คโคกะ เป็นสายพันธุ์โปเกมอนในแฟรนไชส์โปเกมอนของนินเทนโดและเกมฟรีก
จักรพรรดิอิงจง
จักรพรรดิอิงจง (Yingzong) สามารถหมายถึง
ตวงสิทธิ์ เรียมจินดา
ตวงสิทธิ์ เรียมจินดา (เกิด 22 กรกฎาคม พ.ศ. 2505) เป็นนักร้องและนักแสดงชาวไทย
ประวัติ
ตวงสิทธิ์ เรียมจินดา มีชื่อเล่นว่า กุ้ง เกิดวันที่ 22 กรกฎาคม พ.ศ. 2505 ที่จังหวัดเชียงราย เข้าสู่วงการจากการรวมกลุ่มกับเพื่อน ๆ ตั้งวงดนตรีเล่นตามผับตามบาร์และมีความฝันอยากมีชื่อเสียงอยากออกเทป จึงติดต่อไปทางบริษัทค่ายเพลงชื่อดังในยุคนั้นอย่างนิธิทัศน์ โปรโมชั่น ผ่านทางอาจารย์ดำเริงฤทธิ์ อิศรางกูร ณ อยุธยา ซึ่งท่านได้มาดูที่โรงแรมแอมบาสเดอร์และถูกใจจึงได้พาเข้าไปเซ็นสัญญาเป็นศิลปินในสังกัดนิธิทัศน์
ซิสเตอร์ปรินเซส
ซิสเตอร์ปรินเซส เป็นคอลัมน์หนึ่งในนิตยสารเด็งเงคิ G's แมกกาซีน ซึ่งนำเสนอในรูปแบบนวนิยายแนวบิโชโจะ แต่งเรื่องโดย ซากุระโกะ คิมิโนะ วาดภาพประกอบโดย นาโอโตะ เทนฮิโระ ลงตีพิมพ์ตั้งแต่ พ.ศ. 2542 - 2546 ต่อมาได้มีการนำเรื่องนี้มาสร้างเป็นเกมสำหรับเครื่องเพลย์สเตชัน และเกมบอยแอดวานซ์ รวมไปถึงสื่ออื่น ๆ เช่น ภาพยนตร์การ์ตูนโทรทัศน์ และหนังสือการ์ตูน
ประวัติ
ซิสเตอร์ปรินเซสเป็นคอลัมน์นิยายที่ตีพิมพ์ในนิตยสารเด็งเงคิ G's แมกกาซีน ตีพิมพ์ครั้งแรกในเดือนมีนาคม พ.ศ. 2542 โดยตัวละครมีน้องสาวอยู่เพียง 9 คน เท่านั้น ซึ่งต่อมาได้เพิ่มตัวละครอีก 3 ตัว คือ ฮารุกะ โยทสีบะ และอาเรียในเดือนมีนาคม พ.ศ. 2543 ซึ่งเนื้อเรื่องสำคัญจะเกี่ยวกับจดหมายที่น้องสาวเขียนบอกเล่าความรู้สึกถึงพี่ชายซึ่งแยกกันอยู่
ต่อมา บริษัทโซนีได้นำเรื่องซิสเตอร์ปรินเซสไปสร้างเป็นเกมเพลย์สเตชัน ออกจำหน่ายเมื่อวันที่ 8 มีนาคม พ.ศ. 2544 ซึ่งเกมนี้ได้ขายดีเป็นอันดับสามของญี่ปุ่นในสัปดาห์แรกที่วางจำหน่าย นอกจากนี้ ยังได้มีการนำเรื่องนี้ไปสร้างเป็นอะนิเมะ จำนวน 26 ตอน ซึ่งออกฉายทางทีวีโตเกียว ตั้งแต่ 4 เมษายน - 6 ตุลาคม พ.ศ. 2541 โดยในอะนิเมะจะมีเนื้อหาที่แตกต่างจากในนิตยสารมาก
หลังจากนั้น ได้มีการสร้างเกมเพลย์สเตชันภาคใหม่ ใช้ชื่อว่า Sister Princess ~ Pure Story ~ ออกวางจำหน่ายเมื่อ 13 ธันวาคม พ.ศ. 2544 และได้ทำการสร้างอะนิเมะภาคใหม่ขึ้นอีกครั้ง โดยใช้ชื่อว่า Sister Princess: RePure ซึ่งอ้างอิงเนื้อหาจากนิตยสารเป็นหลัก
ในเดือนกันยายน พ.ศ. 2546 ซิสเตอร์ปรินเซสได้ถูกนำออกจากนิตยสารเด็งเงคิ G's แมกกาซีน โดยมีคอลัมน์ใหม่คือ Futakoi มาแทนที่ ซึ่งหลังจากนั้นเรื่องนี้ก็ไม่ได้มีการนำมาสร้างต่อใด ๆ อีก
น้องสาว
น้องสาวทั้ง 12 คนของมินากามิ วาตารุ แต่ละคนจะใช้คำที่เรียกพี่ชายแตกต่างกันออกไป
สโมสรฟุตบอลดอนตาล พีซีซีเอ็ม
สโมสรฟุตบอลดอนตาล พีซีซีเอ็ม เป็นสโมสรฟุตบอลในประเทศไทย ตั้งอยู่ที่อำเภอดอนตาล จังหวัดมุกดาหาร ปัจจุบันลงแข่งขันอยู่ในระดับไทยแลนด์ อเมเจอร์ลีก
โดยสโมสรดอนตาล พีซีซีเอ็ม เป็นการร่วมกันสร้างทีมฟุตบอลของอำเภอดอนตาล และ โรงเรียนจุฬาภรณราชวิทยาลัย มุกดาหาร โดยคำว่า พีซีซีเอ็ม ย่อมาจาก  Princess Chulabhorn's College Mukdahan  ซึ่งเป็นชื่อภาษาอังกฤษของโรงเรียนจุฬาภรณราชวิทยาลัย มุกดาหาร
พระนิพนธ์ในสมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์
สมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ มีพระปรีชาสามารถด้านการเขียน ได้ทรงริเริ่มออกวารสาร "รื่นรมย์" โดยได้ชักชวนให้พระสหายในวังสระปทุมเขียนเรื่อง ตั้งแต่พระชนมายุประมาณ 9 ชันษา ทรงทำหน้าที่บรรณาธิการและทรงเขียนบทความลงวารสารด้วย หลังจากนั้น ทรงนิพนธ์หนังสืออีกหลายเล่ม ดังนี้
แทงกา โลอา
แทงกา โลอา (Tanga Loa) มีชื่อจริงว่า Tevita Tu'amoeloa Fetaiakimoeata Fifita เกิด 7 พฤษภาคม ค.ศ. 1983 เป็นนักมวยปล้ำอาชีพชาวอเมริกันที่ปล้ำในWWE และNJPW เป็นแชมป์ IWGP Tag Team Championship  และNEVER Openweight 6-Man Tag Team Championship
อีวานเกเลียน: ปัจฉิมภาค
อีวานเกเลียน: ปัจฉิมภาค (, The End of Evangelion) เป็นภาพยนตร์อนิเมะที่ออกฉายในปี พ.ศ. 2540 เขียนและกำกับโดย ฮิเดะอะกิ อันโนะ เนื้อเรื่องเป็นส่วนที่ต่อจากอนิเมะฉบับโทรทัศน์ อีวานเกเลียน มหาสงครามวันพิพากษา โดยแบ่งเนื้อหาออกเป็น 2 ตอนต่อจากภาคโทรทัศน์คือ ตอนที่ 25 และ ตอนที่ 26 ซึ่งผู้จัดทำยังคงเป็นทีมงาน Gainax
เนื้อหา
ส่วนต่อของเรื่อง อีวานเกเลียน จากการสู้รบระหว่างเทวทูตและมนุษย์ ระบบอีวา เริ่มไม่เสถียรภาพ เริ่มอาละวาดและ กลุ่มผู้ก่อตั้ง เซเล่ ได้สูญเสียหอกพระเจ้า ลองกินุส   แผนการพัฒนามนุษยชาติกำลังจะเริ่มต้นขึ้น หลังจากสูญเสียหอกลองกินุสไป ทางคณะกรรมการเซเล่ไม่สามารถจะใช้ลิลิธในแผนการได้อีกแล้ว ดังนั้นสิ่งที่มีสภาพเดียวกับลิลิธที่เหลืออยู่เพียงอย่างเดียวก็คือ " อีวานเกเลี่ยน 01 " ตัวเดียวที่สร้างมาจากลิลิธเท่านั้น เพื่อให้ได้สิ่งนี้มา เซเล่จึงต้องบุกยึดศูนย์บัญชาการใหญ่ของเนิร์ฟที่ญี่ปุ่น โดยขอความร่วมมือจากเนิร์ฟสาขาอื่นทั่วโลก
อีวา 02 ได้ถูกพบแล้วว่าอยู่ใต้ทะเลสาบจึงถูกโจมตีอย่างหนัก อาสึกะได้สติและเริ่มกลัวว่าตัวเองจะต้องตายแล้ว อีวา 02 ทำงานอีกครั้งและสามารถจัดการกองทัพผู้บุกรุกได้อย่างราบคาบ เซเล่จึงส่ง " อีวาซีรีส์ "  9 ตัวเพื่อจัดการอีวา 02 และเริ่มแผนพัฒนามนุษยชาติที่นี่เลย อาสึกะต้องต่อสู้กับอีวาซีรีส์ตามลำพัง ถูกหอกลองกินุส เสียบ และ อีวาซีรีส์ เข้ารุมกัดกินอีวา 02 จนหมด หอกลองกินุสกลับมาสู่มือของผู้ใช้หอกที่แท้จริงแล้วนั่นคืออีวา 01 และให้อีวาซีรีส์นำตัวอีวา 01 ขึ้นไปตั้งที่แผนผังศักดิ์สิทธิ์ เพื่อทำให้จีโอ ฟร้อนท์คืนสู่สภาพเดิมก็คือ " ไข่ของลิลิธ แหล่งกำเนิดชีวิต "
ชินจิกำลังจะทำลายล้างโลกและสร้างโลกในอุดมคติของตัวเองตามที่หวังต่อไปหรือไม่.....
การวางจำหน่าย
อีวานเกเลียน: ปัจฉิมภาค ได้วางขายในญี่ปุ่น ไปกับหนังสือ Dragon Magazine เล่ม 4 ระหว่าง สิงหาคม ปี พ.ศ. 2540- มกราคม พ.ศ. 2541 A
ปี พ.ศ. 2545 ได้มีการวางจำหน่าย กำเนิดใหม่อีวานเกเลียน 1.0